หน่วยผจญคนไฟลุก
รูปแบบต่างๆ > อนิเมะ

อนิเมะโทรทัศน์ดัดแปลงโดยสตูดิโอเดวิด โปรดักชั่น มีการประกาศการดัดแปลงเป็นอนิเมะโทรทัศน์เมื่อวันที่ 14 พฤศจิกายน พ.ศ. 2561 อนิเมะกำกับโดยยูกิ คาเสะ เขียนบทโดยยามาโตะ ไฮจิมะ ออกแบบตัวละครโดยฮิเดยูกิ โมริโอกะ และแต่งดนตรีประกอบโดยเค็นอิจิโระ ซูเอฮิโระ อนิเมะเริ่มออกอากาศเมื่อวันที่ 5 กรกฎาคม พ.ศ. 2562 ทางสถานีโทรทัศน์ Japan News Network, MBS และ TBS โดยเป็นส่วนหนึ่งของผังรายการ Super Animeism อนิเมะออกอากาศทั้งหมด 24 ตอน จากเหตุการณ์การลอบวางเพลิงเกียวโตแอนิเมชันเมื่อวันที่ 18 กรกฎาคม พ.ศ. 2562 ทำให้ตอนที่ 3 ของอนิเมะถูกเลื่อนการออกอากาศจากเดิมวันที่ 19 กรกฎาคม พ.ศ. 2562 ไปเป็นวันที่ 26 กรกฎาคม พ.ศ. 2562  เพลงเปิดเพลงแรกของอนิเมะคือเพลง "อินแฟร์โน" (ญี่ปุ่น: インフェルノ) โดยวง Mrs. Green Apple และเพลงปิดเพลงแรกคือเพลง "veil" โดยเคนะ ซูดะ เพลงเปิดเพลงที่สองคือเพลง "MAYDAY (feat. Ryo from Crystal Lake)" โดยวง Coldrain และเพลงปิดเพลงที่สองคือเพลง "โนไน" (ญี่ปุ่น: 脳内) โดยวง Lenny code fiction
มีการประกาศการสร้างอนิเมะฤดูกาลที่ 2 เมื่อเดือนธันวาคม พ.ศ. 2562 และเริ่มออกอากาศเมื่อวันที่ 3 กรกฎาคม พ.ศ. 2563 ประกาศอย่างเป็นทางการระบุภาคต่อนี้ว่าเป็น "บทที่ 2" ของซีรีส์อนิเมะ ในเดือนพฤษภาคม พ.ศ. 2563 มีการปล่อยวิดีโอโปรโมตของอนิเมะฤดูกาลที่ 2 โดยอนิเมะฤดูกาลที่ 2 นี้กำดับโดยทัตสึมะ มินามิคาวะ (แทนที่ยูกิ ยาเสะซึ่งเป็นผู้กำกับของฤดูกาลแรก) ฤดูกาลที่ 2 จะออกอากาศทั้งหมด 24 ตอน เพลงเปิดคือเพลง "SPARK-AGAIN" ขับร้องโดย Aimer, ส่วนเพลงปิดคือเพลง  "ID" ขับร้องโดย Cider Girl.
ในประเทศไทย อนิเมะโทรทัศน์หน่วยผจญคนไฟลุกได้รับลิขสิทธิ์เผยแพร่โดย Aniplus Asia มีการเผยแพร่ผ่านทางแอปพลิเคชัน AIS Play
| ตอนที่  | ชื่อตอน  | ผู้กำกับ  | ผู้เขียนบท  | วันที่ออกอากาศครั้งแรก  |
| --- | --- | --- | --- | --- |
| 1 | "ชินระ คุซาคาเบะเข้าหน่วย 森羅 日下部、入隊 (Shinra Kusakabe, Nyūtai)" | ยูกิ ยาเสะ | ยามาโตะ ไฮจิมะ | 5 กรกฎาคม พ.ศ. 2562 |
| 2 | "หัวใจของนักผจญเพลิง 消防官の心 (Shōbōkan no Kokoro)" | ชุนทาโร่ โทซาวะ | โยริโกะ โทมิตะ ยามาโตะ ไฮจิมะ | 12 กรกฎาคม พ.ศ. 2562 |
| 3 | "งานแข่งขันพลดับเพลิงหน้าใหม่ 消防官新人大会 (Shōbōkan Shinjin Taikai)" | ฮิเดยะ อิโต | โยริโกะ โทมิตะ ยามาโตะ ไฮจิมะ | 26 กรกฎาคม พ.ศ. 2562 |
| 4 | "ฮีโร่และเจ้าหญิง ヒーローと姫 (Hīrō to Hime)" | ชุนทาโร่ โทซาวะ | ยามาโตะ ไฮจิมะ | 2 สิงหาคม พ.ศ. 2562 |
| 5 | "เปิดศึก 開戦 (Kaisen)" | ยูจิ โทกูโนะ | ยามาโตะ ไฮจิมะ | 9 สิงหาคม พ.ศ. 2562 |
| 6 | "ประกายไฟแห่งคำสัญญา 約束の火華 (Yakusoku no Hibana)" | คาซุโอมิ โคงะ | ยามาโตะ ไฮจิมะ | 16 สิงหาคม พ.ศ. 2562 |
| 7 | "เริ่มต้นตรวจสอบหน่วย 1 第1調査開始 (Dai Ichi Chōsa Kaishi)" | มาซารุ คิตามาระ | โยริโกะ โทมิตะ | 23 สิงหาคม พ.ศ. 2562 |
| 8 | "แมลงไฟลุก 焰の蟲 (Homura no Mushi)" | ชุนทาโร่ โทซาวะ | โยริโกะ โทมิตะ | 30 สิงหาคม พ.ศ. 2562 |
| 9 | "ความอาฆาตลุกลาม 燃え拡がる悪意 (Moehirogaru Akui)" | ยูจิ โทกูโนะ | ยามาโตะ ไฮจิมะ | 6 กันยายน พ.ศ. 2562 |
| 10 | "คำสัญญา 約束 (Yakusoku)" | ยูจิ โทกูโนะ | ยามาโตะ ไฮจิมะ | 13 กันยายน พ.ศ. 2562 |
| 11 | "ก่อตั้งหน่วยดับเพลิงพิเศษที่ 8 - นักดับเพลิงจอมพลัง 第8特殊消防隊結成 - 最強の火消し (Dai Hachi Tokushu Shōbōtai Kessei - Saikyō no Hikeshi)" | อากิโตะ โทโกยามะ | โยริโกะ โทมิตะ | 20 กันยายน พ.ศ. 2562 |
| 12 | "คืนก่อนเปิดศึกอาซากุสะ 浅草開戦前夜 (Asakusa Kaisen Zenya)" | อากิระ นากางาวะ | โยริโกะ โทมิตะ | 11 ตุลาคม พ.ศ. 2562 |
| 13 | "กับดักที่ถูกวางไว้ 仕組まれた罠 (Shikumareta Wana)" | มาโมรุ คุโรซาวะ | โยริโกะ โทมิตะ | 18 ตุลาคม พ.ศ. 2562 |
| 14 | "เปลวไฟนี้เพื่อใคร 誰が為の炎 (Da ga Tame no Honō)" | TBA | TBA | TBA |